B4-1093, 1094, 1095, 1097, 1099, 1129 και 1163/95

Ψήφισμα σχετικά με τη διάσκεψη για τη χρήση αυξητικών ενεργοποιητών στην κτηνοτροφία

Το Ευρωπαϊκό Κοινοβούλιο,

- έχοντας υπόψη την απάντηση της Επιτροπής στις προφορικές ερωτήσεις που αφορούν την παράνομη χρήση ορμονών κατά την εκτροφή των ζώων,

Α. λαμβάνοντας υπόψη ότι η οδηγία 88/146/ΕΟΚ ((ΕΕ L 70 της 16.3.1988, σ. 16)) απαγορεύει τη χρήση ορισμένων ορμονικών ουσιών κατά την εκτροφή των ζώων,

Β. λαμβάνοντας υπόψη ότι στο ψήφισμά του της 16ης Μαρτίου 1995 σχετικά με την καταπολέμηση της μαφίας των ορμονών ((ΕΕ C 89 της 10.4.1995, σ. 150)), κατά την εκτροφή των ζώων ζήτησε να ισχυροποιηθεί σημαντικά η απαγόρευση της χρήσης ορμονών,

Γ. λαμβάνοντας υπόψη ότι ο Επίτροπος Fischler ανήγγειλε πρόσφατα ότι θα διεξαχθεί προς το τέλος του μηνός Νοεμβρίου 1995διεθνής διάσκεψη σχετικά με το πρόβλημα των ορμονών,

Δ. λαμβάνοντας υπόψη τη σημασία να συμμετάσχουν στη διάσκεψη αυτή όλα τα ενδιαφερόμενα μέρη,

Ε. εκτιμώντας ότι μετά το προαναφερόμενο ψήφισμά του, η Επιτροπή δεν έλαβε κανένα απολύτως μέτρο για την ενίσχυση των ελέγχων για την παράνομη χρήση ορμονών,

ΣΤ. έχοντας υπόψη ότι οιαδήποτε αμφιβολία σχετικά με την απαγόρευση της χρήσης ορμονών στην κτηνοτροφία πλήττει την εμπιστοσύνη των καταναλωτών στην ποιότητα των ευρωπαϊκών κτηνοτροφικών προϊόντων και μειώνει τη ζήτηση,

1. χαιρετίζει το γεγονός ότι, συγκαλώντας διάσκεψη για την απαγόρευση των ορμονών, η Επιτροπή ανταποκρίθηκε στην έκκληση που απηύθυνε το Κοινοβούλιο στην παράγραφο 12 του προαναφερθέντος ψηφίσματός του της 16ης Μαρτίου 1995[semigr ]

2. ζητεί από την Επιτροπή να προσκληθούν στη διάσκεψη ανεξάρτητοι εμπειρογνώμονες για να εκθέσουν τους κινδύνους και τις επιπτώσεις της χρήσης ορμονών για την υγεία των καταναλωτών[semigr ]

3. ζητεί από την Επιτροπή και το Συμβούλιο να διατηρήσουν τη συνοχή μεταξύ της αναθεωρημένης από το 1992 ΚΑΠ καθώς και των άλλων ληπτέων μέτρων σχετικά με την παραγωγή ποιοτικών κτηνοτροφικών προϊόντων, με απόλυτο σεβασμό του γενικού στόχου εξισορρόπησης της αγοράς[semigr ]

4. ζητεί από την Επιτροπή και το Συμβούλιο να ενεργήσουν στο πλαίσιο αυτό με τη μεγαλύτερη δυνατή διαφάνεια σε τακτικό συντονισμό με τα ενδιαφερόμενα μέρη (καταναλωτές, παραγωγούς, επιστήμονες, ευρωβουλευτές και κράτη μέλη)[semigr ]

5. καλεί ιδίως την Επιτροπή να καταστήσει απολύτως σαφές ότι αυτή η απαγόρευση της χρήσης ορμονών και της σωματοτροπίνης των βοοειδών ισχύει και για τα εισαγόμενα κτηνοτροφικά προϊόντα και είδη διατροφής και αυτό διασφαλίζεται με βάση τους σημερινούς κανόνες της GATT και του ΠOE[semigr ]

6. φρονεί ότι οι θέσεις Β1-213 και Β1-214 του προϋπολογισμού είναι ουσιαστικής σημασίας στον αγώνα κατά της παράνομης χρήσης ορμονών, αφενός μεν διότι η θέση Β1-213 αποτελεί σημαντικό κίνητρο για τους παραγωγούς με στόχο να επέλθει αλλαγή της νοοτροπίας στον τομέα του κρέατος, αφετέρου δε διότι με τη θέση Β1-214 δίνεται η δυνατότητα στις εθνικές διοικήσεις να συντονίσουν αποτελεσματικότερα τον αγώνα τους εναντίον της ονομαζόμενης «μαφίας των ορμονών» η οποία έχει οργανωθεί κυρίως σε διεθνές επίπεδο και, κατά συνέπεια, αντιτίθεται στη διαγραφή από το Συμβούλιο, κατά την πρώτη ανάγνωση του προϋπολογισμού για το 1996, των θέσεων Β1-213 και Β1-214 του προϋπολογισμού[semigr ]

7. ζητεί από την Επιτροπή να συγκροτήσει κοινοτική ομάδα δράσης και να εντείνει τα μέτρα ελέγχου της χρήσης ορμονών στην κτηνοτροφία[semigr ]

8. υπενθυμίζει την ιδιαιτερότητα της ευρωπαϊκής γεωργίας και καταγγέλλει τις οικονομικές και κοινωνικές συνέπειες που θα μπορούσε να έχει η έγκριση της χρήσης αυτών των ορμονών επί της δομής της ευρωπαϊκής γεωργίας, καθώς και επί του αγροτικού κόσμου[semigr ]

9. ζητεί από την Επιτροπή να προωθήσει ένα σύστημα στο οποίο ο έλεγχος της ποιότητας των κτηνοτροφικών προϊόντων θα διασφαλίζεται από το αγρόκτημα μέχρι τον καταναλωτή, καθιερώνοντας αναγνωρισμένο σήμα ποιότητας σε ολόκληρη την Ευρωπαϊκή Ένωση[semigr ]

10. ζητεί από την Επιτροπή την εκπόνηση ετήσιας έκθεσης σχετικά με την κατάσταση εφαρμογής της σχετικής νομοθεσίας και με τα αποτελέσματα που επιτυγχάνονται σε ό,τι αφορά την καταπολέμηση της απάτης που σχετίζεται με τις ορμόνες στον τομέα του κρέατος[semigr ]

11. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή και τις κυβερνήσεις των κρατών μελών.